పి.నోట్స్‌ పెట్టుబడులు 2.16 లక్షల కోట్లు
 
న్యూఢిల్లీ, అక్టోబరు 10: పార్టిసిపేటరీనోట్స్‌(పి.నోట్స్‌) పెట్టుబడులు గడచిన ఐదునెలల్లో 2.16లక్షల కోట్లు పెట్టుబడులు పెరిగాయి. విదేశీ పోర్టుఫోలియో ఇన్వెస్టర్లు ఎక్కువశాతం పినోట్స్‌లో పెట్టుబడులు పెడు తుంటారు. సెబి గణాంకాలను పరిశీలిస్తే పినోట్స్‌ పెట్టుబడులు భారతీయ మార్కెట్లలో ఈక్విటీ, డెట్‌, కరెన్సీ డెరివేటివ్స్‌ విభాగాల్లో 2,16,232 కోట్ల రూపాయలుగా ఉంది. అంతకుముందు జూలైనెల పెట్టుబడులను పరిశీలిస్తే 2,12,179కోట్లుగా ఉంది. గడచిన మార్చినెలలోఈ పెట్టుబడులు 2.23 లక్షల కోట్ల వరకూ వచ్చాయి. జూన్‌ పెట్టుబడులపరంగాచూస్తే పినోట్స్‌ 2.10 లక్షలకోట్ల వరకూ ఉన్నా యి. పినోట్స్‌లో పెట్టుబడులపై సెబి నిశితపరిశీలనచేసిన నల్లధనస్వాముల పెట్టుబడులను కొంత కట్టడి చేసింది. యాంటిమనీలాండరింగ్‌ చట్టాలను ఉపయోగించి అనుమానాస్పద లావాదేవీలపై కట్టడి ప్రయో గంచేయడంతోకొంతమేర పెట్టుబ డుల క్రమబద్ధీకరణ జరిగింది. 2015 అక్టోబరు నుంచిభారత్‌ మార్కె ట్లకు పినోట్స్‌ పెట్టుబడు లు కొంత మారాయి. తిరిగి ఫిబ్ర వరి నుంచి కొంతమేర ఊపందు కున్నాయి. మార్చిలో కొంత ఊపందుకున్నా ఏప్రిల్‌లో తిరిగి మందగమనంలోఉన్నాయి. పినో ట్స్‌పరంగా చూస్తే జూన్‌లో మళ్లీ తగ్గాయి. జూలై, ఆగస్టునెలల్లో స్వల్పంగా పెరిగినట్లు గణాంకాలు చెపుతున్నాయి. మొత్తంగాచూస్తే పినోట్స్‌ ఈక్విటీల్లో 1.33 లక్షల కోట్లు ఆగస్టులో పెట్టుబడులున్నట్లు తేలింది. మిగిలినమొత్తం అంతా డెట్‌, డెరివేటివ్‌ మార్కెట్లలో ఎక్కువ ఉంది. ఆగస్టు చివరినాటికి విదేశీ సంస్థాగత పెట్టుబడులు పినోట్స్‌ద్వారా వచ్చినవి స్థిరంగా ఉన్నాయి. 8.4శాతం ఉన్నట్లు నిపుణులు అంచనా వేస్తున్నారు. సెబి నియమ నిబంధనలు కఠినతరం చేసిన తర్వాత పినోట్స్‌ పెట్టుబడులు భారీగాతగ్గాయి. 2008లో 25-40శాతం పెట్టుబడులు వచ్చా యి. 2007 స్టాక్‌ మార్కెట్లకు 55శాతం పినోట్స్‌ పెట్టుబడులు వచ్చాయి. పినోట్స్‌ పెట్టుబడులపరంగా 2007 అక్టోబరులో 4.5 లక్షల కోట్లు వరకూ వచ్చాయి. తదనంతరం 2008 ఫిబ్రవరి నాటికి 3.22 లక్షల కోట్లకు పడిపోయింది. 2009 ఫిబ్రివరిలో కేవలం 60,948 కోట్లు మాత్రమే వచ్చాయి.